Naam: Tripco (Pty) Bpk handeldrywend as LekkeSlaap ("Die Maatskappy")
E-pos: [email protected] en/of [email protected]
Adres: Tripco, The Pavilion, Corner Portswood and Beach Rd, V&A Waterfront, Cape Town, 8001, South Africa
In die geval waar 'n Verskaffer nie meer jou gekose diens (kamer/datum/sitplek/vlug) beskikbaar het, nadat jy vir die bespreking betaal het nie, onderneem Die Maatskappy om vir jou 'n geskikte alternatief te vind, of, as dit nie moontlik is nie, om sover moontlik te help om jou geld van die Verskaffer af terug te kry.
Benewens die beleide en prosedures wat ons gebruik om jou data te beskerm, word jou persoonlike data ook beskerm deur die wette van Suid-Afrika.
Persoonlike inligting wat aan Die Maatskappy gegee is, kan oor staats- en landsgrense geneem word vir die doeleindes van die konsolidasie en stoor van data en vereenvoudigde bestuur van kliënte-inligting.
Die Maatskappy is geregtig om hierdie inligting bekend te maak aan sy filiale en daardie verskaffers wat deur Die Maatskappy genader word om data namens Die Maatskappy te verwerk. Die maatskappy sal seker maak dat Suid-Afrikaanse wette steeds gevolg word om jou inligting te beskerm indien so 'n oordrag, openbaring of verwerking plaasvind. Die Maatskappy kan ook saam met 'n ander sake-entiteit smelt of aangekoop word deur so 'n entiteit of organisasie. In so 'n geval is Die Maatskappy geregtig om sommige of al jou persoonlike inligting met die entiteit wat Die Maatskappy aankoop of waarmee Die Maatskappy saamsmelt (wat hierdie inligting op geen ander manier as vir die doeleindes soos uiteengesit in hierdie beleid mag gebruik nie) te deel. Die Maatskappy sal nie aanspreeklik wees vir enige verlies of skade van enige aard wat voortspruit uit onbedoelde gebruik van enige inligting wat aan so 'n aankopende of saamsmeltende entiteit voorsien is nie.